માલોજી ભોંસલે મહાપ્રતાપી પરાક્રમી રાજા હતો પરંતુ શેર માટીની ખોટ હતી. તેઓ અને તેની રાણીએ મા તુળજા ભવાનીની વિધિસર ઉપાસના શરૂ કરતાં તેના સઘળા દોષ માફ કરી કૃપા કરી. ધુરંધર જ્યોતિષો, વૈદ, હકીમ, ઓલીયાઓએ એમને બાળક નહીં થાય તેમ કહ્યું હતું. પરંતુ ભોંસલેનું ભક્તિમય જીવન આખરે માને પ્રસન્ન કરવામાં સફળ થયું. તેમને ઘડપણમાં તેજસ્વી પુત્ર પ્રાપ્ત થયો અને તે જ આપણા હિન્દુ રાષ્ટ્રની રક્ષા કરનાર છત્રપતિ શિવાજી મહારાજ થયા. શિવાજી મહારાજને મા તુળજા ભવાનીએ પ્રસન્ન થઈ મલેચ્છો, આતતાઈઓ અને ધર્મભંજકો સામેના યુધ્ધમાં તેઓનો સંહાર કરવા આપેલી જે ભવાની તલવાર તરીકે સુપ્રસિધ્ધ છે.